laion/Wikipedia-Exotic huggingface dataset:
ארמין (הרלדיקה)

בהרלדיקה, ארמין (Ermine) היא אחת הפרוות המשמשות בבלאזון. סמל זה מייצג את עורו של ההרמין (הידוע בלטינית של ימי הביניים כ-armenius, עכבר ארמני). במרוצת החורף לסמור פרווה לבנה וזנב שחור, ואילו הפרווה ההרלדית מייצגת כמה פרוות אשר נתפרו יחד ויצרו תבנית של נקודות סאבל (שחור) על שטח ארז'ן (לבן). לזנב או ל"נקודת ארמין" היו מספר ייצוגים במספר דרכים שונות. מלבד התבנית "שחור על לבן" לפחות שלוש וריאציות של ארמין נחשבו כטינקטורות ולא רק שדה פשוט משובץ בתבנית דמוית ארמין. תבנית "ארמינס" (ermines) או קונטרה-ארמין (counter-ermine) – סאבל עם נקודות ארז'ן. תבנית "ארמינויס" (erminois) – אור עם נקודות סאבל. תבנית "פין" (pean) – סאבל עם נקודות אור. מדיה וקבצים בנושא ארמין בוויקישיתוף ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
APX

APX (קיצור המילה האנגלית Approximable, ניתן לקירוב) היא מחלקת סיבוכיות של בעיות אופטימיזציה להן ניתן למצוא פתרון מקורב על ידי אלגוריתם קירוב בסיבוכיות פולינומית. ידוע כי קיימות במחלקת הבעיות NP, בעיות הקשות לפחות כמו כל שאר הבעיות במחלקה (בעיות NP-שלמות). מבעיות אלה נגזרות בעיות אופטימיזציה שונות (בעיות המחלקה NPO), אשר כולן בלתי נתנות לפתרון בזמן פולינומי אלא אם כן P=NP, כלומר - לכל הבעיות השייכות ל-NP קיים פתרון פולינומי. למרות שכל הבעיות ה-NP-שלמות קשות באותה המידה, מבחינת קיומו של פתרון פולינומי עבורן, בעיות האופטימיזציה הנגזרות מהן עשויות להיות שונות זו מזו באפשרות למצוא להן פתרונות מקורבים בזמן פולינומי. ניתן לזהות שני סוגי בעיות אופטימיזציה ב-NPO: בעיות להן ניתן למצוא אלגוריתם פולינומי עבור יחס קירוב   0 < ε < 1 {\displaystyle \ 0<\varepsilon <1} כלשהו. (בעיות אלה שייכות למחלקה APX) בעיות להן ניתן למצוא אלגוריתם פולינומי לכל יחס קירוב   0 < ε < 1 {\displaystyle \ 0<\varepsilon <1} בהתייחס אל   ε {\displaystyle \ \varepsilon } בתור קבוע, ולכן עלול להיות אקספוננציאלי ביחס ל   1 / ε {\displaystyle \ 1/\varepsilon } . אוסף אלגוריתמים פולינומיים כאלה מכונה סכמת קירוב פולינומית (באנגלית: Polynomial Time Approximation Scheme, ובקיצור PTAS). המחלקה המאגדת בעיות אלה קרויה PTAS. בבירור מתקיים:   P T A S ⊆ A P X ⊆ N P O {\displaystyle \ PTAS\subseteq APX\subseteq NPO} אי השוויון השמאלי מתקיים כשוויון אם ורק אם   P = N P {\displaystyle \ P=NP} . בעיית הספיקות המרבית היא בעיית מציאת השמת ערכי אמת עבור נוסחה בוליאנית הנתונה בצורת CNF עבורה יסופק מספר מרבי של פסוקיות. בעיה זו שייכת ל-APX ואינה שייכת ל-PTAS. (אלא אם כן P=NP) בעיה זו גם APX-שלמה, כלומר: קיימת רדוקציה משמרת קירוב ממנה לכל בעיה ב-APX. בעיית קבוצת קודקודי המשוב היא בעיה בהינתן גרף ומספר טבעי k האם קיימת קבוצת משוב (קבוצת קודקודים בגרף שהסרתם מהגרף תיצור גרף ללא מעגלים) בגרף הנתון בגודל k? בעיה זו היא APX-שלמה. רדוקציה משמרת קירוב J. Håstad, Some optimal inapproximability results, Proc. 28th Annual ACM Symp. on Theory of Computing (1997), El Paso, Texas, pp. 1-10
קורמורן ימי

קורמורן ימי (שם מדעי: Phalacrocorax aristotelis) הוא מין עוף ימי ממשפחת הקורמורניים הנפוץ בעיקר סביב חופי אירופה, דרום אסיה וצפון אפריקה אך הגדיל את תפוצתו לאזורים נוספים. כמו מרבית הקורמורנים הוא נפוץ סביב חופים וצוקים, בהם הוא מקנן וניזון בים. הקורמורן הימי ניזון מדגים אותם הוא צד על ידי צלילה אל תוך המים. בתי הגידול המועדפים עליו הם: נהרות, אגמים, חופי ים וביצות בפנים היבשת. הקורמורן הימי מקנן בחופים סלעיים וזן נדיר מקנן בחופי ים חוליים או ביצתיים. בעונת הקינון מתבלטת ציצית ברורה על ראשיהם. רוב נוצותיו שחורות, פרט לכתמים צהובים בבסיס המקור וסביב העין. הזוויגים דומים. רוב נוצותיהם של הצעירים חומות וצווארם לבנבן. כנפי הקורמורן קצרות יחסית וזנבו ארוך למדי. צווארו ארוך, גדול ומאונקל ויצא ממנו שק קטן המשמש לאחסון הדגים. ברגליו יש קרום שחיה ובשל היותן קצרות ועבות, הן מקשות עליו את ההליכה ביבשה ומאלצות אותו לזקוף את גופו. מדיה וקבצים בנושא קורמורן ימי בוויקישיתוף קורמורן ימי, באתר ITIS (באנגלית) קורמורן ימי, באתר NCBI (באנגלית) קורמורן ימי, באתר האנציקלופדיה של החיים (באנגלית) קורמורן ימי, באתר Internet Bird Collection (באנגלית) קורמורן ימי, באתר GBIF (באנגלית)
קולינריה

קולינריה היא אמנות הבישול והאכילה, המהווה תת-תחום בגסטרונומיה. הקולינריה החלה את דרכה כאשר אכילה חדלה להיות צורך הישרדותי בלבד והפכה מקור להנאה. בניגוד לאכילה הישרדותית, ששמה דגש על צרכים תזונתיים, הקולינריה שמה דגש על טעם, מראה וריח. הקולינריה נולדה במטבחי המלכים ונועדה לספק את גחמותיהם ולכן רבים מהמתכונים הקלאסיים הם קפריזיים ובלתי ישימים כיום. לעומת זאת חלק ניכר ממתכונים אלה שבעבר היו נגישים אך ורק לאנשי האצולה הפכו עממיים יותר בעקבות התפתחות המסחר והתעשייה. אחת הסיבות היא שבעבר תבלינים היו שווים את משקלם בזהב ואף יותר. כיום הקולינריה אינה נחלת העשירים והאצילים וכל אדם שמתעניין בנושא, מוצא את עצמו מוקף במידע מספרי בישול, תוכניות בישול בטלוויזיה וסדנאות פרטיות עם שפים מקצועיים. כמו כן הקולינריה אינה מתעלמת עוד ממטבחים עממיים והם נחשבים לחלק חשוב בהיסטוריה של כל מדינה. המגוון הרחב של העדות והמסורות בישראל הביא עמו שפע של מאכלים וסגנונות המעשירים את התפריטים בישראל. בשנים האחרונות קפצה ישראל קדימה מבחינת ידע ומודעות קולינרית, הקהל הישראלי הכיר מטבחים חדשים ושונים ואכילה במסעדה הפכה להיות צורת בילוי פופולרית, שפים ישראלים קיבלו מעמד מכובד ובתמורה הם ממשיכים לנסות לייצב את מעמדה של המדינה בתחום הקולינרי. החל משנת 2012 פועלת בישראל העמותה הישראלית לתרבות קולינרית, השואפת למציאות בה הקולינאריה הישראלית זוכה להכרה ציבורית ורשמית ומקבלת, על בסיס הכרה זו, מקום הולם במסגרת המדיניות והתשתית החינוכית-תרבותית של מדינת ישראל. שירי כץ, ‏בלומברג: ישראל היא מעצמה קולינרית כמו ניו יורק ולונדון, באתר "Time Out ישראל", 23 באפריל 2018 אתר העמותה הישראלית לתרבות קולינרית
הלוח האנטארקטי

הלוח האנטארקטי הוא לוח טקטוני שנמצא מתחת ליבשת אנטארקטיקה וגולש צפונה כלפי האוקיינוסים השונים. הלוח האנטארקטי גובל עם לוח נסקה, הלוח הדרום-אמריקאי, הלוח האוסטרלי, לוח סקוטיה, הלוח האפריקאי והלוח הפסיפי, כולם גובלים מצפון ללוח האנטארקטי. הלוח האנטארקטי מתפרש על פני שטח של 16,900,000 קמ"ר מה שהופך אותו ללוח החמישי בגודלו בכדור הארץ. הלוח זז סנטימטר אחד בשנה לכיוון האוקיינוס האטלנטי. מדיה וקבצים בנושא הלוח האנטארקטי בוויקישיתוף SFT and the Earth's Tectonic Plates ערך זה הוא קצרמר בנושא גאולוגיה. אתם מוזמנים לתרום לוויקיפדיה ולהרחיב אותו.
קנוט

האם התכוונתם ל... קנוט השני – מלך דנמרק, נורווגיה ואנגליה הארדיקאנוט – מלך דנמרק, ידוע גם בשם קנוט השלישי קנוט הרביעי, מלך דנמרק קנוט החמישי, מלך דנמרק קנוט השישי, מלך דנמרק שם משפחה: דוד קנוט – משורר רוסי יהודי דונלד קנות – חוקר מדעי המחשב אחר: קנוט - דוב קוטב מפורסם, ראו בערך גן החיות בברלין קנט אישים ששמם הפרטי הוא קנוט
יצחק ישר

יצחק ישר (1920, מוסקבה – 14 בפברואר 2011, תל אביב) היה אדריכל ישראלי, מייסד משרד ישר אדריכלים, חתן פרס רוקח לאדריכלות (פעמיים) ופרס רכטר. ישר נולד במוסקבה בשנת 1920. שם משפחתו נגזר מראשי תיבות של סבו: יצחק שמואל רמסיסקין (שם כפרו בבלארוס). עלה עם משפחתו לארץ ישראל בגיל ארבע. הוא התקבל ללימודי אדריכלות בטכניון, אולם מלחמת העולם השנייה קטעה את לימודיו והוא התגייס לצבא הבריטי. לאחר שחרורו השלים את לימודיו האקדמיים בטכניון. עד לשנת 1952 עבד עם האדריכל דב כרמי, והחל מאותה העת פתח משרד עצמאי. בין השנים 1958–1965 עבד יחד עם האדריכל דן איתן במשרד משותף. ישר זכה במספר פרסים למבנים שהיה שותף בתכנונם: פרס רוקח לבניין מקסיקו באוניברסיטת תל אביב אותו תכנן עם האדריכל דן איתן, פרס רכטר לתכנון מוזיאון תל אביב לאמנות אותו תכנן גם כן עם איתן, ופרס רוקח על דיזנגוף סנטר אותו תכנן עם האדריכלית עליזה טולדו. ישר היה נשוי שלוש פעמים. אשתו הראשונה הייתה השחקנית חנה מרון, ממנה התגרש. לאחר מכן היה בן זוגה של תמר רפפורט, אותה הכיר במשרדו של דב כרמי. השניים נפרדו בעקבות נסיעתה של רפפורט לארצות הברית. לאחר מכן נישא לזמרת רמה סמסונוב, אם בנו, האדריכל אבנר ישר, המנהל כיום את המשרד. לאחר שובה של רפפורט לישראל, בסוף שנות ה-50, התגרש ישר מסמסונוב ונישא לרפפורט. לשניים שתי בנות משותפות. יצחק ישר נפטר בביתו שבתל אביב, בגיל 91, ונטמן בבית העלמין קריית שאול. משנת 2012 מוענק פרס יצחק ישר לפרויקט גמר מצטיין באדריכלות. בית הוועד הפועל של הסתדרות העובדים הכללית, תל אביב, חבר צוות תכנון בראשות דב כרמי, 1956. מערך השירותים האזרחי והמבנים הציבוריים בקריה למחקר גרעיני, דימונה, בשיתוף דן איתן, 1963. מוזיאון תל אביב לאמנות, תל אביב, בשיתוף דן איתן, 1964. שכונת מגורים, חוף השנהב, בשיתוף דן איתן, 1964. בית התפוצות, תל אביב, 1966. בניין מקסיקו, אוניברסיטת תל אביב, בשיתוף דן איתן. דיזנגוף סנטר, תל אביב, בשיתוף עליזה טולדו, 1977. מגדלי דוד, תל אביב, בשיתוף אורי זרובבל, שנות ה-70. הקריה למחקר גרעיני - נגב בית התפוצות - תל אביב בית הוועד הפועל של ההסתדרות מוזיאון תל אביב לאומנות בית הספר ללימודי יהדות באוניברסיטת תל אביב מגורים בצפת, 1975 ערכים על מבנים ואתרים שתכנן יצחק ישר מדיה וקבצים בנושא יצחק ישר בוויקישיתוף מיכאל יעקובסון: סקירה אדריכלית על בניין מקסיקו באתר 'חלון אחורי', 7/2010. מיכאל יעקובסון: סקירה אדריכלית על בניין יהדות באוניברסיטת תל אביב באתר 'חלון אחורי', 1.1.14 מיכאל יעקובסון: סיבוב בשכונת הניצחון בדימונה, באתר 'חלון אחורי', 23 באפריל 2016 מיכאל יעקובסון: סיבוב בשיכונים בשכונת שפירא בתכנון דן איתן ויצחק ישר, באתר 'חלון אחורי', 23 במאי 2019 מיכאל יעקובסון: סיבוב במבננים שתכנן יצחק ישר בצפת, באתר 'חלון אחורי', 22 במאי 2021 נועם דביר, מת האדריכל יצחק ישר, מתכנן דיזנגוף סנטר, באתר הארץ, 15 בפברואר 2011 פרס רכטר יוענק היום, דבר, 19 בדצמבר 1972 אסתר זנדברג, פרידה מיצחק שר, מתכנן הקניון הקולי היחיד בארץ ואולי בעולם - דיזינגוף סנטר, באתר הארץ, 24 בפברואר 2011 שלומית צור, ‏התוספת הנעלמת: כמה עולה לתחזק מגדל לאורך שנים, באתר גלובס, 27 בנובמבר 2017 ערך זה הוא קצרמר בנושא אדריכלות. אתם מוזמנים לתרום לוויקיפדיה ולהרחיב אותו.
אורן (פירושונים)

האם התכוונתם ל... אורן – סוג של עצים מחטניים ירוקי-עד ממשפחת האורניים אורן ירושלים – עץ מחטני ירוק-עד ממשפחת האורניים אורן ירוק – מכ"ם בקרת האש של מערכת ההגנה נגד טילים "חץ" אוראן – עיר נמל באלג'יריה אורן (מחוז) – מחוז בצרפת אורן (נהר) – נהר בנורמנדי נחל אורן – נחל הזורם בהר הכרמל נחל אורן (אתר ארכאולוגי) – אתר ארכאולוגי-פרהיסטורי במערב הכרמל קולנוע אורן (באר שבע) – בית קולנוע בבאר שבע אישים ששם משפחתם הוא אורן: אברהם אורן (איש חינוך) – איש חינוך ומורה, מחבר ספרי לימוד אברהם אורן (עורך דין) – עורך דין ישראלי ויו"ר האופוזיציה במועצת העיר פתח תקווה אורטל אורן – כדורסלנית ישראלית איתן אורן – איש טלוויזיה ישראלי, כתב, עורך ובמאי אלחנן אורן – היסטוריון צבאי ישראלי אמיר אורן – עיתונאי ופרשן צבאי ישראלי בוקי אורן – יושב איש עסקים ישראלי ברוך אורן – איש חינוך ישראלי דוד אורן – קצין בצה"ל, סגן ראש העיר נתניה, ונשיא מועדון רוטרי ישראל דורון אורן – זמר, שחקן ומדבב ישראלי דניאל אורן – מנצח ישראלי הדה אורן – מורה למחול וכוריאוגרפית ישראלית חיים אורן – מפקדה הראשון של חטיבת הנח"ל טלי אורן – שחקנית ישראלית יוסף אורן – חוקר, מסאי ומבקר ספרות ישראלי יצחק אורן – סופר עברי יריב אורן – מנהל רשות הספורט מאיר אורן – רופא ישראלי, לשעבר מנכ"ל משרד הבריאות, ומנהל בית חולים הלל יפה מיכאל אורן – היסטישראלריון אמריקני-ישראלי וחבר כנסת מנחם אורן (מחנך) – חלוץ ציוני וסוציאליסט, מחנך, הוגה דעות מנחם אורן (שחמטאי) – שחמטאי ישראלי, חבר הנבחרישראלת האולימפיות בשחמט של פולין וישראל מרדכי אורן – מראשי מפ"ם והקיבוץ הארצי השומר הצעיר משה אורן (סופר) – סופר ישראלי משה אורן – ביוכימאי ישראלי עמירם אורן – גאוגרף ישראלי צביקה אורן – תעשיין ישראלי קובי אורן – פסיכולוג קליני ומאמן ריצה רם אורן – סופר ישראלי רוני אורן – אנימטור ישראלי רות אורן – סופרת ומשוררת ילדים ישראלית שוקי אורן – החשב הכללי במשרד האוצר מדצמבר 2007 שלמה אורן – קצין צה"ל בדימוס תום אורן – פסנתרן ג'אז ישראלי אורנים (פירושונים) אוראן (פירושונים) אישים ששמם הפרטי הוא אורן
דומניקו אלגרי

דומניקו אלגרי (איטלקית: Domenico Allegri;‏ 1585 בקירוב - 5 בספטמבר 1629) היה מלחין וזמר איטלקי מן האסכולה הרומאית של ראשית תקופת הבארוק. הוא נולד ומת ברומא. דומניקו היה אחיו הצעיר של המלחין גרגוריו אלגרי, המפורסם ממנו). אלגרי היה תלמיד פרטי של ג'ובאני ברנרדינו נאנינו, אחיו של ג'ובאני מריה נאנינו. עם דומניקו ואחיו גרגוריו למדו גם אנטוניו צ'יפרה ופאולו אגוסטיני. משנת 1594 ושר במקהלה של כנסיית סן לואיג'י דאי פרנצ'זי מאוקטובר 1595. בתקופה זו החל גם בלימודי הלחנה. הוא נשאר בסן לואיג'י עד מאי 1603, בהפסקה קצרה ב-ראשית 1602, כשקול הסופרן שלו התחלף. מאסטרו די קאפלה בכנסיית סנטה מריה מאג'ורה בסְפֶּלוֹ בסביבות השנים 09–1608 ובהמשך כיהן באותו תפקיד בכנסיית סנטה מריה אין טרסטוורה ברומא, מספטמבר 1609 עד מרץ 1610 משם עבר אל בזיליקת סנטה מריה מג'ורה ברומא, שם עבד עד מותו. אלגרי נשא אישה ב-1616 והוליד 5 ילדים. דומניקו אלגרי נודע בעיקר כאחד הראשונים שכללו ליווי אינסטרומנטלי ספציפי ביצירות קודש ווקאליות קאמריות. רוב יצירותיו אבדו, אבל יצירה אחת ששרדה היא Modi quos expositis in choris משנת 1617, הכוללת קטעי סולו ודואטים ליווי של שני כינורות, לעיתים בתוספת עמעם, לתפקידים הקוליים. מוטט שלו מהווה דוגמה נאה לסגנון הרומאי. כרך מוטטים לשניים עד חמישה קולות משנת 1638 אבד, כנראה. לפי מינסטר, מגניפיקט מאת אלגרי כלול באופוס 11 של פביו קונסטנטיני, שנכתב בוונציה בשנת 1630. קולין טימס, "דומניקו אלגרי" במילון גרוב למוזיקה ומוזיקאים אונליין גרוב ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
אל-חמה

האם התכוונתם ל... העיר חמה בסוריה חמה (עיר) (גם "חמת") – עיר בסוריה אתר חמת גדר בישראל וערכים קשורים אל-חמה – שמה של חמת גדר בערבית, אתר מרחצאות עתיק בעמק הירמוך הפעיל עד ימינו גשר הרכבת אל חמה ("גשר ג'סר אל חאווי", "גשר הרוחות") – גשר מסילת הרכבת דרעא-צמח שבנו העות'מאנים מעל הירמוך בקרבת אל-חמה, שימש משנת 1904 עד הפלתו ב"ליל הגשרים" ב–1946 תחנת הרכבת אל חמה – תחנת הרכבת הראשונה של מסילת הרכבת דרעא–צמח, פעלה בשנים 1906–1948 משטרת אל חמה – תחנת משטרה מתקופת המנדט הבריטי (פעלה משנת 1941) שהייתה אחראית על האזור תקרית אל-חמה – תקרית ירי בין סוריה לישראל ב-1951 על הריבונות בשטח חמה (פירושונים) חמווי (פירושונים)
ביטוח אלמנטרי

ביטוח אלמנטרי (נקרא גם ביטוח כללי) הוא מכלול ענפי הביטוח המבטחים מפני סיכון לרכוש: סיכון לאובדן הרכוש (כולו או חלקו) וסיכון לפגיעה בנפש כתוצאה משימוש ברכוש. ענפים עיקריים בביטוח אלמנטרי: ביטוח רכב: ביטוח מפני נזקים לרכב ולנוסעים בו, וביטוח מפני נזק לצד שלישי. ביטוח דירה: ביטוח מפני נזק לדירה ולרכוש שבה כתוצאה משרפה, משיטפון, מרעידת אדמה, מפריצה וכדומה. פוליסות ביטוח רכוש מנוסחות לפעמים כך שהביטוח ישלם את הסכום המצוין בפוליסה ולאו דווקא את שווי הנזק שנגרם. ביטוח ימי ואווירי: ביטוח של סחורה הנמצאת בתובלה ימית או בתובלה אווירית, וכן ביטוח כלי שיט וכלי טיס. ביטוח נסיעות לחו"ל: ביטוח המכסה נזק שנגרם למטייל, אם בגוף (הוצאות רפואיות) ואם ברכוש בזמן שהייתו מחוץ לארץ. כיום, חברות התיירות השונות מציעות ביטוח נסיעות לחו"ל, כמו גם קופות חולים או חברות פרטיות שונות. ביטוח אשראי: ביטוח המכסה ספקים בעסקאות שבהן הלקוחות אינם משלמים תמורת הסחורה ברגע העברתה. הוא נועד להגן על הספק מפני פשיטת רגל או הפסד בגין אי קבלת תשלום מצד לקוחות. ביטוחים שאינם אלמנטרים הם ביטוחי חיים וביטוחים פנסיונים (ועוד). ביטוח אלמנטרי נעשה על פי פוליסה - חוזה ההתקשרות בין המבוטח למבטח - המפרטת את הרכוש המבוטח ואת ערכו, את המקרים שבהם ישולם סכום הביטוח, ואת הפרמיה - הסכום שמשלם המבוטח למבטח בתמורה לביטוח. פוליסות לביטוח אלמנטרי כוללות בדרך כלל סכום של השתתפות עצמית - סכום נזק שאותו ישלם המבוטח מכיסו. להשתתפות העצמית שתי מטרות: מניעתן של תביעות קטנות, כאלה שגובהן נמוך מגובה ההשתתפות העצמית. הקטנת הסיכון המוסרי של חברת הביטוח על ידי מתן תמריץ מסוים למבוטח לשמור על רכושו, כדי להימנע מההשתתפות העצמית. לעיתים מוצע סכום משתנה של השתתפות עצמית: ככל שההשתתפות העצמית גבוהה יותר, כך הפרמיה נמוכה יותר. בקביעת גובה הפרמיה ניתנת הנחה בגין היעדר תביעות - הנחה שהיא תמריץ נוסף למבוטח להימנע מהגשת תביעה לחברת הביטוח. נתן סטולרו, הפעלת ביטוח רכב - הגשת תביעה באופן יעיל, באתר גלובס, ‏מרץ 2020 פרופסור זיו רייך, פוליסת ביטוח רכוש - ביטוח חסר, באתר דין – עורכי דין ומידע משפטי בישראל. ‏09 במאי 2019 המדריך המלא לבחירת ביטוח נסיעות לחו"ל, באתר מעריב "ביטוח אשראי הוא חיה מוזרה על התפר שבין הביטוח לבנקאות", באתר גלובס, 4 בספטמבר 2006
שרפה (פירושונים)

האם התכוונתם ל... שרפה – התפשטות בלתי מבוקרת של אש בעירה – תהליך כימי בו תרכובת מגיבה עם חומר מחמצן שרפה – אחת מארבע מיתות בית דין בהלכה שרפת גווייה – תהליך קבורה שבו גופה של אדם נשרפת שרפת ספרים – צעד טקסי שבו נשרפים ספרים מסוימים, כאות לסלידה גמורה מספרים אלה העלאה על המוקד – הוצאה להורג בשרפה העיירה בוערת – שיר שמתחיל במילים "שרפה, אחים, שרפה" שריפתו של יהודה – מנהג נוצרי בימים שלפני הפסחא שרפה (עם) – עם השוכן בנפאל ובהודו והמקורב לעם הטיבטי אש (פירושונים) הצתה Burning (פירושונים)
מארק אנטוניו אינג'ניירי

מארק אנטוניו אינג'ניירי (באיטלקית: Marc'Antonio Ingegneri; סביבות 1535 - 1 ביולי 1592) היה מלחין איטלקי בן שלהי תקופת הרנסאנס. אינג'ניירי נולד בוורונה ומת בקרמונה. אף כי מרבית חייו עברו עליו בעבודה בצפון איטליה, הוא נחשב לא פעם, בשל הדמיון בין סגנון כתיבתו לזה של פלסטרינה, לחבר האסכולה הרומאית של מוזיקה כנסייתית פוליפונית. כמו כן התפרסם כמורו של מונטוורדי. לא הרבה ידוע על ראשית חייו, אבל קרוב לוודאי שמשפחתו באה מוונציה ונראה שלמד אצל צ'יפריאנו דה רורה בפארמה ואצל וינצ'נצו רופו בוורונה. בסביבות שנת 1570 עבר לקרמונה ושם עשה לו שם כמלחין ונגן. ייתכן שהיה נגן עוגב וידוע, שניגן בכלי קשת. בשנת 1581 התמנה למאסטרו די קאפלה של הקתדרלה בקרמונה וכנראה נשאר בתפקיד זה עד סוף ימיו. ידוע כי בתקופה זו לימד את קלאודיו מונטוורדי, שמילא תפקיד חשוב במעבר אל תקופת הבארוק. אינג'ניירי היה ידיד קרוב של הבישוף ניקולו ספונדראטו, בהמשך האפיפיור גרגוריוס הארבעה-עשר, שהיה מעורב במידה רבה ברפורמות של הקונטרה-רפורמציה ומועצת טרנט. השפעות אלה ניכרות במוזיקה של אינג'ניירי, שבין היבטיה האופייניים הפשטות והצלילות של סגנון פלסטרינה. למעשה, ספרו המכיל עשרים ושבע רספונסריות יוחס בטעות במשך שנים רבות לפלסטרינה. עם זאת, חלק גדול מן המוזיקה שלו מתעלמת לחלוטין מתכתיב התיקונים של המועצה; נודע בכך ביותר הוא מוטט בארבעה קולות Noe noe שהוא קאנון כפול במהופך, המצריך אוזן חדה במיוחד לשמיעת הטקסט; טקסט ברור וקל להבנה היה הדרישה האחת המחייבת שמועצת טרנט הציגה לכל מלחין פוליפוניה קדושה באשר הוא. המיסות שלו פשוטות, קצרות ויחסית, הומופוניות, עולות לא פעם על אלה של פלסטרינה בצלילות ופשטות. המדריגלים שלו נוטים לשמרנות ומתעלמים בגלוי מחידושיהם של מלחינים כמו לוצאסקי ומארנציו, שערכו ניסויים בכרומטיות ובציורי מילים באותה תקופה, פחות או יותר. אינג'ניירי כתב שני ספרי מיסות, ב-1573 וב-1587, לפחות שלושה ספרי מוטטים (שכמה מהם אפשר שאבדו); ושמונה ספרי מדריגלים, לארבעה עד שישה קולות. "Marc Antonio Ingegneri", in The New Grove Dictionary of Music and Musicians, ed. Stanley Sadie. 20 vol. London, Macmillan Publishers Ltd., 1980. ISBN 1-56159-174-2 Gustave Reese, Music in the Renaissance. New York, W.W. Norton & Co., 1954. ISBN 0-393-09530-4 Denis Arnold, Monteverdi. London, J.M. Dent & Sons Ltd, 1975. ISBN 0-460-03155-4 "מארק אנטוניו אינג'ניירי" במילון גרוב החדש למוזיקה ומוזיקאים" בעריכת סטנלי סיידי, כרך 20, לונדון, מקמילן 1980 גוסטב ריז, "מוזיקה ברנסאנס", ניו יורק, נורטון ושות', 1954 דניס ארנולד, "מונטוורדי", לונדון, דנט ובניו 1975 מארק אנטוניו אינג'ניירי, באתר MusicBrainz (באנגלית) מארק אנטוניו אינג'ניירי, באתר Discogs (באנגלית)
מערב לונדון

מערב לונדון (באנגלית: West London) הוא אזור בלונדון רבתי בירת הממלכה המאוחדת. האזור נמצא מערבית לאזור מרכז לונדון. באזור זה נמצא שדה התעופה לונדון הית'רו. הגדרת האזור היא הגדרה בלתי רשמית. לרוב מקובל לשייך את האזורים של העיר לונדון הסמוכים לדרך M4 לאזור מערב לונדון. משמעות הדבר שאזורים המשויכים לרוב ללונדון הפנימית: קנזינגטון וצ'לסי, האמרסמית' ופולהאם, ורובעי לונדון החיצונית: אילינג, האונסלו והילינגדון נחשבים לרוב כאזור המהווה את מערב לונדון. לעיתים, גם רבעים צפוניים יותר: ברנט והארו נכללים בהגדרה של מערב לונדון (ולצרכים אחרים רבעים אלה נחשבים לרוב כחלק מצפון לונדון). אזור לונדון המערבית הפנימית (Inner West London) הוא אזור מגורים יוקרתי ביותר. האזור כולל את שכונת נוטינג היל שזכתה לאזכור בסרט משנת 1999 באותו שם בכיכובם של יו גרנט וג'וליה רוברטס. כמו כן האזור ידוע בקרנבל נוטינג היל הנערך בו מדי שנה על ידי מהגרים וצאצאי מהגרים מהאיים הקריביים המתגוררים באזור. בפסטיבל זה מבקרים מדי שנה כמיליון מבקרים והוא אחד הפסטיבלים הגדולים בעולם. כמו כן לעיתים משייכים לאזור את השכונות קנזינגטון וצ'לסי (אשר לעיתים משויכות לאזור מרכז לונדון). שכונות אלה הן היקרות ביותר בממלכה המאוחדת. אזור לונדון המערבית החיצונית (Outer West London) כולל את השכונות צ'יזוויק, אקטון, ברנטפורד, אילינג ואת אזור התעשייה פארק רויאל. באזור זה מתגוררות קהילות אתניות רבות ובהם קהילה אירית באזור אילינג, וקהילות גדולות פקיסטניות, הודיות, פולניות וסומליות. בקצה המערבי של האזור ממוקם שדה התעופה לונדון הית'רו.
הנדסת בניין

האם התכוונתם ל... הנדסה אזרחית – תחום רחב של ההנדסה העוסק בתכנון, בתכן ובביצוע של מבנים ומערכות לצורכי התעשייה, הציבור והפרט הנדסת מבנים – תת-תחום הנדסי של הנדסה אזרחית
פתח (ניקוד)

פַּתָּח הוא סימן בניקוד טברני, שמסמן בעברית החדשה את התנועה /a/. הפתח נהגה כתנועה מרכזית פתוחה בלתי-מעוגלת [ä]. להאזנה: כך מקלידים את הפתח במערכות הפעלה שונות: Windows 8 וגרסאות חדשות יותר, ומערכות לינוקס (ת"י 1492 2012): צירוף של מקש Alt ימני והאות פ Windows 7 וגרסאות ישנות יותר: בזמן ש־Caps Lock דלוק, לחיצה על Shift-7 macOS‏: Alt-6 אנדרואיד (מקלדת Gboard‏): הקשה ארוכה על האות פ Windows 8 וגרסאות חדשות יותר, ומערכות לינוקס (ת"י 1492 2012): צירוף של מקש Alt ימני והמקש ] (מימין לאות פ) Windows 7 וגרסאות ישנות יותר: בזמן ש־Caps Lock דלוק, לחיצה על Shift-2 macOS‏: Alt-1 אנדרואיד (מקלדת Gboard‏): הקשה ארוכה על האות פ סימן הפתח נראה כמו קו אופקי מתחת לאות. "פתח גנובה" (באות ה"א, חי"ת או עי"ן שבסוף המילה): בכתבי יד ובגופנים מסוימים הוא אינו מיושר למרכז האות, אלא מופיע בין שתי האותיות האחרונות; בגופנים אחרים הוא ממורכז מתחת לאות, כמו שאר סימני הניקוד. לפי המיון המסורתי של סימני הניקוד, פתח הוא תנועה קטנה, ובהתאם לכך הוא נכתב בעיקר בהברה סגורה לא מוטעמת ובהברה פתוחה מוטעמת במילים סגוליות, אם כי קיימות גם חריגות מהכללים האלה. עיקרי תורת הניקוד, באתר האקדמיה ללשון העברית על סימן הניקוד 'פתח' בכללים בנטיית השם, באתר האקדמיה ללשון העברית אבשלום קור, יופי של עברית, עמ' 20–22
ליפאז

ליפאז הוא אנזים אשר מזרז הידרוליזה (פירוק) של שמנים ושומנים (ליפידים). הליפאז הוא חלק מקבוצת אנזימים שנקראת אסטרזות - אנזימים המפרקים אסטרים. בבני אדם, הלבלב משחרר ליפאז אל תוך המעי הדק, האחראי לפירוק השומנים שבמזון וספיגתם בגוף. הלבלב משחרר אנזימים נוספים אל המעי הדק ובהם עמילאז ופרוטאז. כמויות קטנות של האנזים מופיעות גם ברוק. חוסר בהפרשת האנזים עלול לגרום להפרשת השומן בצואה, ריבוי שלשולים שומניים, עד לכדי תופעה המכונה סטיאטוריאה, תוך פגיעה ברירית המעיים. שחרור פגום של אנזימי הלבלב עשוי להגרם למשל על ידי דלקת כרונית של הלבלב והטיפול הרפואי מתבצע באמצעות תחליפי אנזימים, המופקים מלבלב חזיר. תחליפים אלה אינם מרפאים את המחלה, אך מחזירים את מחזור העיכול לסדרו. השם הכללי לתכשירים אלה הוא פאנקריאטין. ברוב המקרים ימליץ הרופא המטפל על תזונה דלת שומן ועשירה בחלבון ובפחמימות. בעיה בהפרשת אנזים הליפאז ניתן לגלות באמצעות בדיקת דם. לליפאז שימושים רבים בתעשיות המזון (מסומן על אריזות מזון במספר E ‏E1104), הכימיה והביוטכנולוגיה. מספר דוגמאות הן ייצור ביו דיזל (דלק חלופי משמן צמחי); בתעשיית המזון, שינוי הרכב ומיקום חומצות שומן למטרת ייצור תרכובת מזון לתינוקות, שימושים שונים בייצור מוצרי חלב, וכן ייצור חומרי טעם וריח; ייצור תרכובות כימיות שונות למטרות רפואיות, לחקלאות וכחומרי ניקוי. חומרים כמו תרופות הם לעיתים קרובות תרכובות כירליות כאשר רק אחת מהצורות רצויה, והשימוש בליפאז מאפשר לייצר את הצורה הרצויה בלבד. מקורם של אנזימי ליפאז תעשייתיים רבים הוא במיקרואורגניזמים כמו חיידקים או פטריות. מדיה וקבצים בנושא ליפאז בוויקישיתוף ליפאז, באתר אנציקלופדיה בריטניקה (באנגלית) מיטס דינה, לוי יצחק, אנגל אסתי, תרופות - המדריך השלם החדש, הוצאת ספרי חמד, 2001. Jaeger, Karl-Erich, and Thorsten Eggert. "Lipases for biotechnology." Current opinion in Biotechnology 13.4 (2002): 390-397. Houde, Alain, Ali Kademi, and Danielle Leblanc. "Lipases and their industrial applications." Applied biochemistry and biotechnology 118.1-3 (2004): 155-170. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
האנה ג'יין פוקס

האנה ג'יין פוקס (באנגלית: Hannah Jane Fox; נולדה ב-13 בינואר 1976) היא שחקנית בריטית. גילמה את דמותה של התפקיד "סקראמוש" (Scaramouche) בהפקת הווסט אנד של המחזמר "We Will Rock You" של בן אלטון ולהקת Queen. האנה בוגרת המוסד להשכלה גבוהה Mountview Academy of Theatre Arts. עד כה, התפקיד הידוע ביותר של פוקס בטלוויזיה היה בשנת 2005 בתוכנית הסיטקום "Blessed" של בן אלטון בערוץ ה-"BBC" כששיחקה את דמותה של ויקי במשך כל שמונת הפרקים בסדרה. כמו כן, האנה כיכבה בשני בפרקים בסדרת הטלוויזיה "The Bill" בשנת 2007. ב-2013 הופיעה בחמישה מתוך ששת פרקי הסדרה "The Wright Way", גם היא של בן אלטון. ב-2014 הופיעה בשישה פרקים מהסדרה "Millie Inbetween". האנה ג'יין פוקס, ברשת החברתית פייסבוק האנה ג'יין פוקס, ברשת החברתית אקס (טוויטר) האנה ג'יין פוקס, במסד הנתונים הקולנועיים IMDb (באנגלית) האנה ג'יין פוקס, באתר MusicBrainz (באנגלית) האנה ג'יין פוקס, באתר Discogs (באנגלית)